kardosdrur/scandi-wiki huggingface dataset:
Johanne Fenger

Johanne Fenger (5. september 1836 – 11. august 1913) var en dansk komponist. Hun tilhørte en slægt, der fostrede mange præster, læger og embedsmænd. Hun var datter af præsten Johannes Ferdinand Fenger.

Johanne Fenger levede selv som ugift og uden fast arbejde hele livet, først hos sine forældre og siden hos andre slægtninge. Faderen var en bekendt af B. S. Ingemann, og far og datter optrådte undertiden for ham med sange af udenlandsk oprindelse, som de forslog Ingemann at gendigte på dansk. Johanne spillede klaver og faderen sang.

Faderen fik i 1854 et nyt præstekald i Høje Tåstrup. Nu kunne hun let rejse med toget til København. Der fik hun undervisning i komposition, sang og klaver af Leopold Rosenfeld og Edvard Helsted. Størst påvirkning modtog hun dog fra slægtningen, komponisten Christian Barnekow, der var formand for Samfundet til udgivelse af dansk musik.

Efter forældrenes død boede Johanne Fenger hos farbroderen, den fremtrædende læge og politiker Carl Emil Fenger. Hun har formodentlig undervist hans børn, men underviste også i korsang og klaver. Imidlertid fik hun et apoplektisk anfald. Hun blev delvist blind og begyndte at lide af vrangforestillinger. Mellem 1885 og 1896 var hun indlagt på et sindssygehospitalet Oringe ved Vordingborg. Søsteren Sofie tog hende senere til sig, og hun blev med tiden så rask, at hun igen kunne dyrke musik.

Musik 
Johanne Fenger komponerede og udgav i alt 46 sange og to klaverstykker mellem 1866 og 1911.
 Sex danske Sange (1866)
 Ahasverus (6 sange 1871)
 Lyriske Sange (1881)
 Digte af Helene Nyblom (1884)
 Menneskets Engle (1904)

Kilder m.m. 
 Fra Kvinfo
 Om ”Kvinder i Musiks arkiv” og KVINFO

Komponister fra Danmark
Johanne
Danskere i 1800-tallet
Danskere i 1900-tallet
Nordsøaftalen

Nordsøaftalen er det populære navn for den politiske aftale, som VK-regeringen,  repræsenteret ved økonomi- og erhvervsminister Bendt Bendtsen (K) indgik 29. september 2003  med bevillingshaverne (A.P. Møller-Mærsk) i henhold til "Eneretsbevilling af 8. juli 1962 til efterforskning og indvinding af kulbrinter i Danmarks undergrund". 

Aftalen, der indebærer en fortsættelse af bevillingen frem til 2042, indebærer en marginalbeskatning for bevillingshaverne på 73 pct. Samlet set vurderes statens andel af overskuddet fra eneretsbevillingen at vokse til 61 pct af overskuddet i gennemsnit sammenlignet med de senere års gennemsnit på 40 pct.

Aftalens parter 
Regeringspartierne Venstre og Konservative indgik aftalen med Dansk Folkeparti og Det Radikale Venstre med det forbehold, at aftalen skulle revideres hvis "afgørende forudsætninger" ændrede sig, for eksempel højere oliepriser. 
Fra 2003 til i dag er oliepriserne mere end firedoblet.

Lignende aftaler i udlandet 
I den tilsvarende norske ordning skal olieselskaberne betale en højere skat, hvis olieprisen stiger, og en lavere skat, hvis prisen falder. Marginalskatten er på 80 %

Se også 
 Kulbrintefradrag

Eksterne henvisninger
 Energistyrelsens hjemmeside med aftaler på energiområdet herunder Nordsøaftalen og forskellige bilag
 Nordsøaftalen i sin fulde ordlyd på Energistyrelsens hjemmeside

Danmarks politik
Gehrden

Gehrden er en by i Tyskland, som hører til Region Hannover og er beliggende i det historiske Calenberger Land.

Historie 
Gehrden nævnes første gang i år 1298 i skriftlige kilder.

Den 1. august 1971 foretoges en frivillig kommunesammenlægning med de 7 andre bydele for at danne storkommunen Gehrden.
Indtil 31. december 2004 hørte Gehrden til det tidligere Regierungsbezirk Hannover, som blev ophævet ligesom andre regierungsbezirke i Niedersachsen.

Geografi 
Gehrden grænser til Seelze, Hannover, Ronnenberg, Wennigsen (Deister) og Barsinghausen (i urviserens retning, begyndende mod nord).

Vest for bykernen ligger Gehrdener Berg med en højde på 158 m o.h. Højeste punkt er Benther Berg vest for byområdet Benthe i Ronnenberg og øst for bydelene Everloh og Northen. Dets højde er 179 m, og byen selv ligger i en højde på 70–90 m.

Bydele 
Til Gehrden hører følgende syv bydele: Lenthe, Northen, Everloh, Ditterke, Redderse, Leveste og Lemmie.

Litteratur 
 Werner Fütterer: Gehrden – Vom Flecken zur Großgemeinde. Gehrden 1991
 Gerold Steinhorst: Gehrdener Straßennamen. Gehrden 1998
 Martina Grohmann: Gehrden – Aspekte der Ortsgeschichte. Gehrden 1994
 August Kageler: Geschichte der Stadt Gehrden. Gehrden 1950
AC Sparta Prag

AC Sparta Prag (tjekkisk: AC Sparta Praha) er en tjekkisk fodboldklub hjemmehørende i Prag. Der er tale om den mest succesrige klub i Tjekkiet/Tjekkoslovakiet med ti tjekkiske mesterskaber og 24 tjekkoslovakiske mesterskaber, og en stribe kendte spillere har rod i denne klub.

Historie 
Klubben blev startet i 1893 under navnet Athletic Club Královské Vinohrady. Den har gennem årene haft mange navne, men ordet "Sparta" kom ind allerede i 1894 og har siden indgået. AC Sparta Praha har været officielt navn siden 1991 (siden 1993 med det efterstillede "fotbal, a.s.").

Det første store resultat for holdet kom i 1909, hvor det blev til sejr i den tjekkoslovakiske pokalturnering. Tre år senere kom det første nationale mesterskab i hus, og siden er mesterskaber og pokaltriumfer kommet med jævne mellemrum. Klubbens sorteste periode kom i 1970'erne, hvor den overhovedet ikke vandt mesterskaber og oven i købet måtte lide den skæbne at rykke ud af landets bedste række i 1975. Allerede året efter rykkede Sparta dog op igen, så sæsonen 1975-76 blev den hidtil eneste uden for landets bedste række.

Siden midten af 1980'erne har klubben været det suverænt stærkeste i først Tjekkoslovakiet og siden landets deling i Tjekkiet med 18 mesterskaber i perioden 1984-2007 samt 8 pokalsejre i samme periode.

På den internationale scene har Sparta Prag ført en mere anonym tilværelse, men klubben var den første til at vinde Mitropa Cup, den første seriøse internationale klubturnering i Europa. Denne turnering startede i 1927, og Sparta vandt yderligere turneringen i 1935 og 1964.

Klubbens symboler 

Navnet Sparta stammer fra oldtidens Grækenland, hvor spartanerne var symbolet på kampgejst og mod. Farverne i klubbens banner symboliserer Europa (blåt), kongens by (rødt) og byen Prag (rødt og gult). Klubdragtens farve er inspireret af engelske Arsenals farver fra starten af det 20. århundrede, hvor en delegation fra Sparta besøgte denne klub og kunne lide dens klubdragts farver.

Faciliteter 
Klubben spiller sine hjemmekampe på AXA Arena og har træningsfacliteter på det store Strahov-stadion.

Kendte spillere fra Sparta 
Følgende spillere har i kortere eller længere tid spillet i klubben:
  Pavel Nedvěd (1992-1996)
  Libor Sionko (1994-2004, 2010- )
  Petr Čech (2001-2002)
  Tomáš Rosický (1998-2001)
  Jan Koller (1994-1996)
  Karel Poborský (2002-2005)
  Zdeněk Pospěch (2005-2007)
  Tomáš Řepka (1995-1998, 2006- )
  Vratislav Lokvenc (1994-2000)
  Tomáš Skuhravý (1982-1984, 1986-1990)
  Ivan Hašek (1977-1990, 1996-1998)
  Jozef Chovanec (1978-1979, 1981-1988, 1991-1995)

Referencer 

Fodboldklubber i Tjekkiet
Etableret i 1893
Sport i Prag
Ingen kender Dagen

Ingen kender Dagen er en dokumentarisk bog af journalisterne Mads Brügger og Nikolaj Thomassen, omhandlende dagbladet Dagen, der gik ned efter bare 41 udgaver i efteråret 2002.

Bogen omhandler den tidligere Euroman-direktør Peter Lincks fejlslagne bestræbelser på at etablere et nyt dagblad på det danske marked for første gang i næsten 50 år. Dagbladet Dagen er blevet beskrevet som det 21. århundredes første store erhvervsskandale. Forfatterne var begge ansat i avisens afdeling for undersøgende journalistik. 
 
Bogen blev udgivet i 2003 på People's Press.

Bøger
Litteratur i 2003
Augusta Salling

Augusta Salling (født 1954) er en grønlandsk politiker, der repræsenterer partiet Atassut.

Hun er uddannet lærer, men før hun blev politiker på fuld tid var hun også en periode aktiv i det private erhvervsliv som direktør for Disko Havfiskeri fra 1986 til 1993.

Lokalpolitisk var hun borgmester i Qeqertarsuaq Kommune fra 1993 til 1997, men sad i kommunalbestyrelsen helt til 2001.

Partipolitisk har hun været partileder fra april 2002 og til Finn Karlsen overtog posten i september 2005. Hun meddelte før partiets landsmøde dette år, at hun ville trække sig som partiformand for at koncentrere sig om borgmesterposten. Finn Karlsen var på dette tidspunkt næstformand for partiet.

Hun er desuden medlem af Nordisk Råd, hvor hun blev suppleant 2005 og medlem fra 2007. Hun desuden valgt til Grønlands Landsting, hvor hun har været medlem siden 1999, og hvor hun fra 2003 har været landsstyremedlem for finanser, svarende til finansminister i Danmark.

Privat 
Hun er gift med Jens Salling, og har sammen 2 børn: Laila Salling og Bent Salling.

Referencer

Eksterne henvisninger 
 Profil på Nanoq.gl
 på Norden.org

Borgmestre fra Grønland
Politikere fra Atassut
Oblutje

Oblutje () er en by i den Jødiske autonome oblast i den fjernøstlige del af Rusland. Den har et indbyggertal på  indbyggere.

Oblutje er beliggende ved floden Khingan, der er en biflod til floden Amur. Den ligger  159 km vest for oblastens hovedby Birobidzjan, ved grænsen til Amur oblast.

Byen har en jernbanestation, der er standsningssted på Den transsibiriske jernbane.

Referencer

Eksterne henvisninger 

 Fotografi af byens jernbanestation
 Oblutje på Google Maps

Byer i den Jødiske autonome oblast
Sykofant

Navnet stammer fra græsk sukophantes og læses som en sammentrækning af sukon (figen) og phainein (at fremvise). Det knyttes til et forbud mod at eksportere figner fra Athen. De, der afslørede overtrædelser af forbuddet, kaldtes "sykofanter" ("figenafslørere"). Gradvis blev ordet på græsk en nedsættende betegnelse på den, der involverer sig i retsprocesser udover det, der anses nødvendigt for en rimelig varetagelse af egne interesser. 

I oldtidens Grækenland modtog man penge for at melde andre for forbrydelser. Sykofanter levede af at fabrikere falsk bevismateriale for egen vindings skyld. Sykofanten kunne også slå mønt af den almene påtaleret ved at presse penge af personer, som han på eget initiativ sagsøgte eller truede med at sagsøge.

Henvisninger

Kilde 
 World Wide Words: Sycophant

Grækenland i antikken
Orange (Connecticut)

Orange er en by i New Haven County i Connecticut i USA med cirka 13.970 indbyggere (2005).

Byen er en vestlig forstad til New Haven og tilhører denne bys storbyområde, som har over 500.000 indbyggere.

Byen er opkaldt efter Vilhelm 3. af England, prinsen af Oranien (Orange på engelsk), som efter den engelske revolution i 1688 efterfulgte Jakob 2. , som kolonisterne i Connecticut anså for at være en despot.

Byer i Connecticut
William Stephen Skylstad

William Stephen Skylstad (født 2. marts 1934 i Omak i Okanogan County i staten Washington i USA) er en norsk-amerikansk katolsk biskop. Han er nu (2007) biskop for bispedømmet Spokane i Washington og blev i 2004 valgt til præsident for United States Conference of Catholic Bishops (den amerikanske katolske bispekonferense) for en treårig periode.

William Skylstad kom fra fattige kår og blev født på et bord i hjemmets garage. Faderen, der drev en frugtplantage, var født og opvokset på Skylstad på Sunnmøre. Han var lutheraner, mens moderen var katolik fra Minnesota. 

William Skylstad blev præsteviet i 1960 og udnævnt til biskop af Yakima i 1977. I 1990 blev han flyttet til embedet som biskop for Spokane.

Referencer 

Katolske biskopper
Biskopper fra USA
Nikolajevka (Jødiske autonome oblast)

Nikolajevka () er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere. Nikolajevka ligger ved floden Tunguska, en biflod til floden Amur,  40 km fra byen Smidovitj og  25 km fra storbyen Khabarovsk.

Referencer

Eksterne henvisninger 
 Nikolajevka på Google Maps

Byer i den Jødiske autonome oblast
Teofisto T. Guingona

Teofisto T. Guingona, Jr. (født 4. juli 1928 i San Juan i Rizal på Filippinerne) var Filippinernes vicepræsident fra 2001 til 2004, under første periode af Gloria Macapagal-Arroyos præsidentperiode.

Ved præsidentvalget i 2004 støttede han under stor kontrovers oppositionskandidaten Fernando Poe, Jr., som imidlertid tabte valget. 

Politikere fra Filippinerne
AS-203

AS-203 (Apollo-Saturn 203) var en ubemandet Apollo-testflyvning af løfteraketten Saturn IB for at teste hvordan tankene i Saturn V løfterakettens tredjetrin S-IVB opførte sig i vægtløshed. Dette var meget vigtigt da det var S-IVB trinnet der skulle sørge for at astronauterne blev sendt på den rette kurs til månen.

Apollo-programmet
Reverse engineering

Reverse engineering (engelsk for omvendt konstruktion) er en proces, hvor man undersøger et produkt for at finde ud af, hvordan det fungerer og er sat sammen. Produktet vil ofte være en elektronisk eller mekanisk komponent eller et computerprogram.

Eksempelvis kan en bilfabrikant adskille en bil og analysere dens komponenter, eller en antivirusproducent kan studere maskinkoden til en computervirus for at finde ud af, hvordan den fungerer, så den kan blive bekæmpet. 

Selve processen reverse engineering handler kun om selve analysen og vidensindsamlingen.Men man kan efterfølgende udnytte den viden, man opnår, til at bygge eksakte eller delvist ændrede kopier. Dette kan enten foregå lovligt, som hvis en virksomhed har mistet de oprindelige tegninger til et apparat, de selv har bygget, eller ulovligt, som hvis et firma uden tilladelse benytter viden fra en reverse engineering af en konkurrents produkter til at fremstille kopiprodukter. 

Der er gennem tiderne blevet foretaget mange tilfælde af reverse engineering med efterfølgende delvis kopiering, eksempelvis i Sovjetunionen, hvor Boeings B-29 Superfortress blev kopieret til Tupolev TU 4, i Japan med fotografiapparater, i Korea med automobiler, og i Kina med ure.

Referencer 

Ingeniørfag
Birobidzjan

Birobidzjan (; ) er den største by i og det administrative centrum for den Jødiske autonome oblast i den fjernøstlige del af Rusland. Den har et indbyggertal på  indbyggere.

Birobidzjan er beliggende ved floden Bira i den Jødiske autonome oblast,  75 km fra grænsen til Kina og 172 km vest for storbyen Khabarovsk. Navnet "Birobidzjan" er en sammensætningen af de to flodnavne Bira og Bidzhan, som begge er bifloder til den store flod Amur, omend kun floden Bira flyder gennem byen Birobidzjan. Byen har en jernbanestation, der er standsningssted på den Den transsibiriske jernbane.

Referencer

Eksterne henvisning 

 
 Birobidzhan from 1929 to 1931 – photo album (Digitized page images) fotoalbum på US Library of Congress 
 Atlas: Birobidzhan  
 Birobidzhan.rfn.ru  
 Birobidzhan government homepage  (officielt) 
 Birobidzhan Photo Gallery  (officielt, fotoalbum) 
 Birobidzjan på Google Maps

Byer i den Jødiske autonome oblast
Roberto Visentini

Roberto Visentini (født 2. juni 1957) er en tidligere italiensk professionel landevejscykelrytter.

Visentini blev født i Gardone Riviera, i provinsen Brescia, og havde en stor junior karriere. I 1975 blev han italiensk junior mester og verdens mester. Som amatør vandt han verdensmesterskabene i enkeltstart i 1977.

Han debuterede som professionel i 1978. I 1980 vandt han to etaper i Vueltaen og sluttede sammenlagt på en 9. plads ved Giro d'Italia.

Eksterne henvisninger 

 

Mandlige cykelryttere fra Italien
Giro d'Italia-vindere
Waking Life

Waking Life er et dansk band, som i juni 2007 vandt Emergenza Festival Denmark. Bandet indspiller i april 2009 sit debutalbum og optræder i maj på SPOT Festival.

Bandet spiller glad, dansabel indierock med særegne instrumenter som theremin og charango, støjguitar, fængende trompetlinjer og en lyd et sted i spændingsfeltet mellem The Shins, The Cure, Neutral Milk Hotel og Mew. Waking Life har gjort sig bemærket gennem en række eksplosive koncerter med blæsere, balloner og sæbebobler, hvilket fik Emergenza-juryen til at sammenligne gruppens liveudtryk med Håkan Hellström og The Flaming Lips.

Waking Life har tidligere været kåret til Månedens Demo i Gaffa i 2007 og Ugens Band på MyMusic i 2008 samt udvalgt til Oppenheimers Eftermiddag  i 2008.

Biografi 
Waking Life blev dannet i 2003 på Aabenraa Gymnasium og begyndte hurtigt at integrere trompet og basun i sit lydbillede. I 2005 vandt bandet en finaleplads i Roskilde Festivals Demo Derby med sangen "Sentry" fra demoen The Awful Courage.

I 2006 rykkede Waking Life til København, hvor bandet i 2007 vandt Emergenza-festivalen. Gruppen var kommet med på et afbud, men som en skæv udgave af Danmark i fodbold-EM 1992 blev gruppen bedre og bedre for hver koncert og endte med at vinde finalen i Store VEGA foran 111 andre danske bands. Et enigt dommerpanel fra bl.a. Gaffa, Offbeat, Medley Studios og Copenhagen Records roste bandets energiske liveshow og sendte Waking Life til den nordiske finale i Stockholm, hvor gruppen var ét point fra at gå videre til den internationale finale. I stedet vandt bandet priserne for den nordiske finales bedste trommeslager og bedste guitarist.

I november 2007 udnævnte Gaffa Land of Longing til Månedens Demo i en 5-stjernet anmeldelse. Dernæst udgav Waking Life i juni 2008 ep'en Utter that You Long for Silence and Celebrate With Us produceret af Niels Høg, der tidligere bl.a. har produceret The Kissaway Trail. Fra ep'en har bandet udgivet radiosinglen T-Rex, der er et voldsomt angreb på Sudans præsident Omar al-Bashir for at stå bag massakren i Darfur. Sangen har været i rotation på P3.

Kort efter blev bandet kåret til Ugens Band på MyMusic.dk samt udvalgt til Oppenheimers Eftermiddag  på VoxHall 16. august 2008, hvor GAFFA atter gav gruppen 5 stjerner .

I november 2008 vandt bandet BandBase.dk's og Sennheisers Blå Box og brugte den som forberedelse til debutpladen, som indspilles i april 2009 i Sverige med Niels Høg.

I maj 2009 spiller Waking Life på SPOT Festival i Århus.

Medlemmer 
 Matthias Bang Petersen – Sang/tekster/theremin/keyboard/guitar
 Benny Fries Borgå – Trommer
 Tom Becher – Basun/trompet/keyboard
 Jeppe Flyman – Bas
 Allan Asp Christensen – Guitar/charango
 Kasper Bjørn Nielsen – Guitar/sang

Diskografi 
 Slightly Heroic, (demo) 2004
 The Awful Courage, (demo) 2005
 Land Of Longing, (ep) 2007
 Utter that You Long for Silence and Celebrate With Us, (ep) 2008
 Fiction, (album) 2018

Ekstern henvisning 
Waking Lifes officielle hjemmeside
 Waking Lifes hjemmeside
 Waking Life vandt Emergenza-finalen
 Waking Life er Ugens Band på MyMusic/BandBase
 Oppenheimers Eftermiddag 
 Teksten til T-Rex om Omar al-Bashir

Rockgrupper fra Danmark
Studebaker

Studebaker Brothers Manufacturing Company, eller blot Studebaker, producerede i midten af 1800-tallet vogne til brug ved minearbejde.

Senere begyndte firmaet at producere biler. I 1913 kom den første benzindrevne bil.

Efter depressionen i begyndelsen af 1930'erne i kølvandet på Wall Street-krakket indledte Studebaker en produktion af en lidt mindre og billigere bilmodel under navnet Rockne (opkaldt efter den norskfødte legendariske fodboldtræner Knute Rockne), men produktionen ophørte i 1933, hvor moderfirmaet var i økonomiske vanskeligheder.

Eksterne henvisninger 
 www.studebakermuseum.org - officiel website for The Studebaker National Museum, South Bend, Indiana, USA

Bilmærker
Køretøjsproducenter fra USA
Bilproducenter fra USA
Etableret i 1852
Ophørt i 1967
Johan De Muynck

Johan De Muynck (født 30. maj 1948 i Sleidinge) er en tidligere belgisk professionel landevejscykelrytter fra 1971 til 1983. Højdepunktet i han karriere, kom da da han vandt Giro d'Italia i 1978. Han var en bjergrytter.

Eksterne henvisninger 

 

Mandlige cykelryttere fra Belgien
Giro d'Italia-vindere
Michel Pollentier

Michel Pollentier (født 13. februar 1951 i Diksmuide, Vestflandern) er en tidligere belgisk professionel landevejscykelrytter. Han blev professionel i 1973. Højdepunktet i hans karriere var hans samlede sejr i Giro d'Italia i 1977.

Eksterne henvisninger 

 

Mandlige cykelryttere fra Belgien
Giro d'Italia-vindere
Slaget ved Cerro Gordo

Slaget ved Cerro Gordo blev udkæmpet den 18. april 1847 under den Mexicansk-amerikanske krig. Amerikanske tropper under Winfield Scott angreb den større mexicanske hær under Santa Anna i flanken og fordrev den fra en stærk forsvarsstilling.

Optakt til slaget 
Amerikanske styrker havde kort forinden ved belejringen af Veracruz erobret havnen i Veracruz den 27. marts 1847 og var nu på fremmarch mod Mexico City.

Slaget 
General Antonio López de Santa Anna, som var øverstkommanderende for de mexikanske tropper i området, blokerede general Scotts fremmarch ved Cerro Gordo nær Xalapa med mere end 12.000 soldater i en befæstet kløft. I hans hær var resterne af Nordhæren, 5.650 mand, resten var forstærkninger fra hovedstaden.

Den amerikanske kaptajn i ingeniørkorpset Robert E. Lee opdagede, at en bjergsti førte rundt om Santa Annas stilling. Scott flyttede hurtigt hovedstyrken ad denne sti og ramte mexicanerne i flanken. En hurtig kamp fulgte, og Santa Annas hær blev slået på flugt.

Resultat 
Mexicanerne mistede 1.000 dræbte og sårede, mens yderligere 3.000 blev taget til fange. Amerikanerne havde 64 døde og 353 sårede. General Santa Anna blev overrasket af Illinois 4. frivillige infanteriregiment og måtte flygte til hest uden sit kunstige ben, som nu fremvises i Illinois.

Slaget er blevet kaldt "Det vestlige slag ved Thermopylæ" på grund af, at bruges af terrænet var lig den manøvre, som perserne brugte til at besejre grækerne med. Der var dog en forskel med hensyn til tabene: Det amerikanske tab var moderate, mens de mexicanske var store, hvilket var omvendt i forhold til Termopylæ.

Trods flugten gav medlemmerne af Saint Patrick`s-bataljonen amerikanerne den største modstand. De havde mest at frygte ved at blive taget til fange, hvilket fik dem til at true med at skyde på mexicanere, som ville flygte eller overgive sig. Bataljonen var under artilleribeskydning fra amerikanerne, så det er nok begrænset, hvor mange mexicanere der blev skudt.

Efter slaget 
Scott fortstte til Puebla, 120 km fra Mexico City, hvor han gjorde holdt den 15. maj 1847.

Der var 4 kompagnichefer i Scotts ingeniørkorps, som har væsentlig historisk interesse. Kaptajnerne Robert E. Lee, George B. McClellan, Joseph E. Johnston og løjtnant P.G.T. Beauregard. De blev alle senere generaler i den amerikanske borgerkrig 1861-1865.

Referencer 
 The Encyclopedia of Military History, Dupuy and Dupuy. Harper & Row, Publishers.
 "Apuntes Para la Histria de la Guerra entre Mexico y los Estados Unidos. Mexico City.
 "The Other Side", Ramsey, Albert C. New York, John Wiley, 1850.

Mexicansk-amerikanske krig
Begivenheder i 1847
Bidzhan

Bidzhan () er en flod i den Jødiske autonome oblast i det fjernøstlige Rusland. Bidzhan kommer af evenkisk "Bidzen", der betyder "Permanent boplads"). Længden af floden er omkring 274 km, bredden 30-60 meter og dybden 1,5 -7 meter. Bidzhan dannes ved sammenløbet af kildefloderne Pravyj Bidzhan og Levyj Bidzhan i Hinggan-bjergene og løber derfra fra nord mod syd og ender med at flyde sammen med den større flod Amur. Langs floden er byen Birobidzjan som er administrativt centrum i den Jødiske autonome oblast og som delvist er opkaldt efter floden. Bidzhan indgår i symbolikken i det Jødiske autonome oblasts våbenskjold.

Den højeste registrerede vandstand var i slutningen af juli 1932, da floden var næsten 3 meter over norm.

Kilder 

Bifloder til Amur
Floder i Khabarovsk kraj
Floder i Jødiske autonome oblast